

ประกาศเทศบาลตำบลนาด่าน

เรื่อง การกำหนดหลักเกณฑ์และเงื่อนไขเกี่ยวกับการปฏิบัติราชการของพนักงานเทศบาล

พนักงานครูเทศบาล ลูกจ้างประจำและพนักงานจ้าง ประจำปี พ.ศ. ๒๕๖๓

รอบการประเมิน ครั้งที่ ๒ (ตุลาคม)

-----------------------------------------------------------------

เพื่อเป็นแนวทางปฏิบัติราชการและการปฏิบัติตนได้อย่างเหมาะสมของพนักงานเทศบาล พนักงานครูเทศบาล ลูกจ้างประจำและพนักงานจ้างในสังกัด เทศบาลตำบลนาด่านจึงได้ออกประกาศกำหนดหลักเกณฑ์และเงื่อนไขเกี่ยวกับการปฏิบัติราชการของพนักงานเทศบาล พนักงานครูเทศบาล ลูกจ้างประจำและพนักงานจ้าง ประจำปี พ.ศ. ๒๕๖๓ รอบการประเมิน ครั้งที่ ๒ (ระหว่างวันที่ ๑ เมษายน ๒๕๖๓ ถึงวันที่ ๓๐ กันยายน ๒๕๖๓) ดังนี้

1. การมาลงเวลาปฏิบัติราชการในครึ่งปีงบประมาณ ถ้ามาสายเกิน ๑๐ ครั้ง โดยไม่มีเหตุผลอันสมควร ทั้งนี้ให้คำนึงถึงลักษณะงานและสภาพท้องถิ่นอันเป็นที่ตั้งของแต่ละส่วนราชการหรือหน่วยงาน จะไม่ได้รับการพิจารณาเลื่อนขั้นเงินเดือนในครึ่งปีงบประมาณนั้น (ตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานเทศบาล พ.ศ. ๒๕๕๘ ลงวันที่ ๑๒ มกราคม ๒๕๕๙ ข้อ ๘ (๘) และตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนเงินเดือนพนักงานครูและบุคลากรทางการศึกษาเทศบาล พ.ศ. ๒๕๖๒ ลงวันที่ ๑๐ มิถุนายน ๒๕๖๒ ข้อ ๑๑ (๘) และตามประกาศ ก.ท.จ. หนองบัวลำภู เรื่อง มาตรฐานทั่วไปเกี่ยวกับพนักงานจ้าง ลงวันที่ ๘ กรกฎาคม ๒๕๔๗ (แก้ไขเพิ่มเติมถึงฉบับปัจจุบัน) ข้อ ๓๑ (๔))
2. การไม่ลงเวลาปฏิบัติราชการในวันใด จะถือว่าไม่มาปฏิบัติราชการหรือขาดราชการในวันนั้น ยกเว้น มีใบลาหรือมีเหตุผลอันสมควร การขาดราชการโดยไม่มีเหตุผลอันสมควรจะไม่ได้รับการพิจารณาเลื่อนขั้นเงินเดือนในครึ่งปีงบประมาณนั้น (ตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานเทศบาล พ.ศ. ๒๕๕๘ ลงวันที่ ๑๒ มกราคม ๒๕๕๙ ข้อ ๘ (๔) และตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนเงินเดือนพนักงานครูและบุคลากรทางการศึกษาเทศบาล พ.ศ. ๒๕๖๒ ลงวันที่ ๑๐ มิถุนายน ๒๕๖๒ ข้อ ๑๑ (๔) และตามประกาศ ก.ท.จ. หนองบัวลำภู เรื่อง มาตรฐานทั่วไปเกี่ยวกับพนักงานจ้าง ลงวันที่ ๘ กรกฎาคม ๒๕๔๗ (แก้ไขเพิ่มเติมถึงฉบับปัจจุบัน) ข้อ ๓๑ (๓))
3. การลากิจและลาป่วย รวมกันจะต้องไม่เกิน ๒๓ วันทำการ ในครึ่งปีงบประมาณ (ไม่นับวันลาป่วยซึ่งจำเป็นต้องรักษาตัวเป็นระยะเวลานาน หรือลาป่วยเพราะประสบอันตรายในขณะปฏิบัติราชการหรือขณะเดินทางไปราชการหรือกลับจากปฏิบัติราชการตามหน้าที่) ถ้าเกิน ๒๓ วัน จะไม่ได้รับการพิจารณาเลื่อนขั้นเงินเดือนในครึ่งปีงบประมาณนั้น (ตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานเทศบาล พ.ศ. ๒๕๕๘ ลงวันที่ ๑๒ มกราคม ๒๕๕๙ ข้อ ๘ (๙) และตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนเงินเดือนพนักงานครูและบุคลากรทางการศึกษาเทศบาล พ.ศ. ๒๕๖๒ ลงวันที่ ๑๐ มิถุนายน ๒๕๖๒ ข้อ ๑๑ (๙) และตามประกาศ ก.ท.จ. หนองบัวลำภู เรื่อง มาตรฐานทั่วไปเกี่ยวกับพนักงานจ้าง ลงวันที่ ๘ กรกฎาคม ๒๕๔๗ (แก้ไขเพิ่มเติมถึงฉบับปัจจุบัน) ข้อ ๓๑ (๕))

/ทั้งนี้...

(๒)

ทั้งนี้ ให้ผลการพิจารณาตามประกาศนี้ เป็นส่วนหนึ่งในการประเมินประสิทธิภาพและประสิทธิผลในการปฏิบัติงานของพนักงานเทศบาล พนักงานครูเทศบาล ลูกจ้างประจำและพนักงานจ้างของเทศบาลตำบลนาด่าน เพื่อใช้ประกอบการพิจารณาเลื่อนขั้นเงินเดือน การประเมินเพื่อเลื่อนระดับ ต่อสัญญาจ้าง หรืออื่นใดที่เกี่ยวข้องตามหลักเกณฑ์ที่กำหนดไว้ อนึ่ง นอกเหนือจากประกาศนี้ให้เป็นไปตามตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานเทศบาล พ.ศ. ๒๕๕๘ ลงวันที่ ๑๒ มกราคม ๒๕๕๙ ข้อ ๘ ข้อ ๙ และตามประกาศ ก.ท.จ. หนองบัวลำภู เรื่อง หลักเกณฑ์และเงื่อนไขเกี่ยวกับการเลื่อนเงินเดือนพนักงานครูและบุคลากรทางการศึกษาเทศบาล พ.ศ. ๒๕๖๒ ลงวันที่ ๑๐ มิถุนายน ๒๕๖๒ ข้อ ๑๑ และตามประกาศ ก.ท.จ. หนองบัวลำภู เรื่อง มาตรฐานทั่วไปเกี่ยวกับพนักงานจ้าง ลงวันที่ ๘ กรกฎาคม ๒๕๔๗ (แก้ไขเพิ่มเติมถึงฉบับปัจจุบัน) ข้อ ๓๑

จึงประกาศให้ทราบโดยทั่วกัน

ประกาศ ณ วันที่ เดือน เมษายน พ.ศ. ๒๕๖๓

(นายชัยวัฒน์ สังกุลา)

นายกเทศมนตรีตำบลนาด่าน